title: 2001/334/EZ: Odluka Vijeća od 9. travnja 2001. o završetku savjetovanja s Republikom Fidži Otocima u okviru članka 96. Sporazuma o partnerstvu između AKP-a i EZ-a

text:
               11/Sv. 114

               HR

               Službeni list Europske unije

               49

         32001D0334

               L 120/33

               SLUŽBENI LIST EUROPSKE UNIJE

         ODLUKA VIJEĆA
   od 9. travnja 2001.
   o završetku savjetovanja s Republikom Fidži Otocima u okviru članka 96. Sporazuma o partnerstvu između AKP-a i EZ-a
   (2001/334/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu između AKP-a i EZ-a, potpisan u Cotonou (Benin) 23. lipnja 2000. čija je provedba predviđena Odlukom 1/2000 Vijeća Ministara AKP-EZ,
   uzimajući u obzir Unutarnji sporazum o primjeni mjera i postupaka potrebnih za provedbu Sporazuma o partnerstvu između AKP-a i EZ-a, kao što je stavljen u privremenu primjenu Odlukom predstavnika vlada država članica od 18. rujna 2000., a posebno njegov članak 3.,
   uzimajući u obzir prijedlog Komisije,
   budući da:

               (1)

               Ključni elementi navedeni u članku 9. Sporazuma o partnerstvu između AKP-a i EZ-a prekršeni su neustavnom zamjenom demokratski izabrane Vlade Fidžija i ukidanjem Ustava iz 1997.

               (2)

               Savjetovanja u okviru članka 96. Sporazuma o partnerstvu između AKP-a i EZ-a održana su 19. listopada 2000., kada su vlasti Fidžija objasnile svoje gledište i posebno se obvezale u pogledu roka za ustavnu reviziju, održavanja slobodnih i poštenih izbora prije kraja lipnja 2002. i procesuiranja odgovornih za državni udar od 19. svibnja.

               (3)

               Također su uzeti u obzir nedavni pozitivni elementi političkog razvoja Fidžija na povratku prema demokratskom sustavu, što nadopunjuje gore navedene obveze.

               (4)

               Demokratska se vlada još mora u potpunosti uspostaviti na Fidžiju,

         ODLUČILO JE:
   Članak 1.
   Završavaju se savjetovanja s Republikom Fidži Otocima u okviru članka 96. stavka 2. točke (c) Sporazuma o partnerstvu između AKP-a i EZ-a.
   Članak 2.
   Usvajaju se mjere utvrđene u priloženom prijedlogu pisma kao odgovarajuće mjere u smislu članka 96. stavka 2. točke (c) Sporazuma o partnerstvu između AKP-a i EZ-a.
   Vijeće ukida ove mjere kada se održe slobodni i pošteni izbori i kada legitimna Vlada preuzme vlast na Fidžiju, u uvjetima koji osiguravaju ljudska prava, demokratska načela i vladavinu prava.
   Ova se Odluka preispituje u roku od 6 mjeseci.
   Članak 3.
   Ova Odluka stupa na snagu na dan objave u Službenom listu Europskih zajednica.

      Sastavljeno u Luxembourgu 9. travnja 2001.

            Za Vijeće

            Predsjednik

         A. LINDH

   PRIJEDLOG PISMA PREDSJEDNIKU REPUBLIKE FIDŽI OTOKA
   Bruxelles, …

               H.E. G. Ratu Josefa ILOILO

               Predsjednik Republike Fidži Otoka

               Government House SUVA/FIDŽI

         Poštovani,
   Europska unija pridaje veliku važnost odredbama članka 9. Sporazuma o partnerstvu između AKP-a i EZ-a. Temelj naših odnosa je poštivanje ljudskih prava, demokratskih institucija i vladavine prava, kao ključnog elementa Sporazuma o partnerstvu.
   Stoga je Europska unija osudila državni udar od 19. svibnja 2000. i izrazila duboku zabrinutost zbog potom nastalih političkih događaja, tj. svrgavanja predsjednika Ratu Sir Kamisese Mara, uzimanja talaca i protuustavne zamjene demokratski izabrane Vlade te ukidanja Ustava iz 1997.
   Vijeće Europske unije stoga je 4. kolovoza 2000. odlučilo pozvati nadležna tijela Fidžija da održe savjetovanja kako bi se stanje detaljno ocijenilo i popravilo.
   Savjetovanja su održana 19. listopada 2000. u Bruxellesu. Raspravljalo se o brojnim pitanjima i nadležna tijela Fidžija, koja je zastupao Kaliopate Tavola, ministar vanjskih poslova, vanjske trgovine i šećera, privremene Vlade Fidži Otoka, iznijela su svoja gledišta i posebno se obvezala u pogledu roka za promjenu ustava, održavanja slobodnih, demokratskih izbora unutar 18 mjeseci i procesuiranja svih odgovornih za državni udar.
   Nakon toga, događaji na Fidži Otocima su se općenito odvijali u boljem smjeru nego što se to moglo očekivati prema scenariju iz listopada 2000.
   Europska unija pozdravlja odluku Prizivnog suda od 1. ožujka 2001. u kojoj se navodi da Ustav iz 1997. ostaje ustav Republike Fidži Otoka.
   Europska unija pozdravlja najavu održavanja izbora na temelju Ustava iz 1997. od 25. kolovoza do 1. rujna 2001. Ti izbori, ako budu slobodni i pošteni, bi trebali postaviti temelje za punu uspostavu demokracije u Fidžiju, unutar određenog roka.
   S obzirom na gore navedeno, Europska je unija odlučila završiti savjetovanja koja su održana u skladu s člankom 96. Sporazuma o partnerstvu između AKP-a i EZ-a. Unija je odlučila usvojiti sljedeće odgovarajuće mjere u smislu članka 96. stavka 2. točke (c) Sporazuma:

               —

               o dodjeli Devetog EDF-a (Europskog razvojnog fonda) se obavješćuje nakon provedbe slobodnih i poštenih izbora i kada legitimna vlada preuzme vlast,

               —

               financiranje i provedba novih programa i projekata u okviru 6., 7. i 8. nacionalnog indikativnog programa EDF-a se nastavlja nakon provedbe slobodnih i poštenih izbora i kada legitimna vlada preuzme vlast.

         Tekući projekti provode se prema planu, poštujući načelo neutralnosti pomoći Zajednice tijekom približavanja razdoblja održavanja izbora.
   Osim toga, doprinosi regionalnim projektima, operacijama humanitarne prirode, trgovinskoj suradnji i povlasticama vezanim uz trgovinu, nastavljaju se nepromijenjeni kako gospodarski interesi običnih ljudi u Republici Fidži Otoci ne bi bili oštećeni.
   Unija je također spremna podržati Republiku Fidži Otoke pri njezinoj ponovnoj uspostavi demokracije.
   Nakon provedbe slobodnih i poštenih izbora i preuzimanja vlasti od strane legitimne vlade, pod uvjetima koji osiguravaju poštivanje ljudskih prava, demokratskih načela i vladavine prava, gore navedene mjere se ukidaju. Unija revidira svoju odluku u roku od šest mjeseci.
   Europska unija nastavlja pratiti događaje u Republici Fidži Otocima, a posebno s obzirom na održavanje pravnog poretka, izbornu kampanju, formiranje legitimne vlade i podizanje optužnice protiv Georgea Speighta i njegovih suradnika.
   Europska unija želi još jedanput istaknuti svoju želju za nastavkom političkog dijaloga s Republikom Fidži Otocima na temelju Sporazuma o partnerstvu između AKP-a i EZ-a.
   S poštovanjem,

            Za Komisiju

            …

            Za Vijeće

            …


title: Odluka Vijeća od 18. srpnja 2016. o imenovanju člana i zamjenika članova Savjetodavnog odbora za sigurnost i zdravlje na radu za Rumunjsku

text:
               19.7.2016

               HR

               Službeni list Europske unije

               C 261/2

         ODLUKA VIJEĆA
   od 18. srpnja 2016.
   o imenovanju člana i zamjenika članova Savjetodavnog odbora za sigurnost i zdravlje na radu za Rumunjsku
   (2016/C 261/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zdravlje na radu (1), a posebno njezin članak 3.,
   uzimajući u obzir popis kandidata koji su Vijeću podnijele vlade država članica,
   budući da:

               (1)

               Odlukama od 24. veljače 2016. (2), 11. travnja 2016. (3) i 9. lipnja 2016. (4) Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 29. veljače 2016. do 28. veljače 2019.

               (2)

               Vlada Rumunjske podnijela je dodatna imenovanja za tri mjesta koja treba popuniti,

         DONIJELO JE OVU ODLUKU:
   Članak 1.
   Sljedeće osobe imenuju se članom i zamjenicima člana Savjetodavnog odbora za sigurnost i zdravlje na radu za razdoblje do 28. veljače 2019.:
   PREDSTAVNICI SINDIKATA

               Zemlja

               Član

               Zamjenici člana

               Rumunjska

               gđa Mihaela DARLE

               g. Corneliu CONSTANTINOAIA
               g. Dumitru FORNEA

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednik

         Gabriela MATEČNÁ

      (1)  SL C 218, 13.9.2003., str. 1.

      (2)  Odluka Vijeća od 24. veljače 2016. o imenovanju članova i zamjenika članova Savjetodavnog odbora za sigurnost i zdravlje na radu (SL C 79, 1.3.2016., str. 1.).

      (3)  Odluka Vijeća od 11. travnja 2016. o imenovanju članova i zamjenika članova Savjetodavnog odbora za sigurnost i zdravlje na radu za Grčku, Mađarsku i Švedsku (SL C 130, 13.4.2016., str. 3.).

      (4)  Odluka Vijeća od 9. lipnja 2016. o imenovanju člana i zamjenikâ člana Savjetodavnog odbora za sigurnost i zdravlje na radu za Rumunjsku (SL C 214, 15.6.2016., str. 2.).


title: Odluka Vijeća (EU) 2017/1346 od 17. srpnja 2017. o stajalištu koje treba donijeti, u ime Europske unije, na šestom zasjedanju sastanka stranaka Aarhuške konvencije u pogledu predmeta o usklađenosti ACCC/C/2008/32

text:
               19.7.2017

               HR

               Službeni list Europske unije

               L 186/15

         ODLUKA VIJEĆA (EU) 2017/1346
   od 17. srpnja 2017.
   o stajalištu koje treba donijeti, u ime Europske unije, na šestom zasjedanju sastanka stranaka Aarhuške konvencije u pogledu predmeta o usklađenosti ACCC/C/2008/32
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Aarhuška konvencija o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (1) („Aarhuška konvencija”) odobrena je 17. veljače 2005., u ime Europske zajednice, Odlukom Vijeća 2005/370/EZ (2).

               (2)

               Unija je provela obveze iz Aarhuške konvencije s obzirom na svoje institucije i tijela osobito Uredbom (EZ) br. 1367/2006 Europskog parlamenta i Vijeća (3).

               (3)

               Na temelju članka 15. Aarhuške konvencije osnovan je Odbor za praćenje usklađenosti s Aarhuškom konvencijom („Odbor”) u čijoj je nadležnosti preispitati poštuju li stranke odredbe Aarhuške konvencije.

               (4)

               Unija je 17. ožujka 2017. zaprimila nalaze u predmetu ACCC/C/2008/32 u pogledu pristupa pravosuđu na razini Unije („nalazi”). U stavku 123. nalaza Odbor je utvrdio da „dotična stranka ne poštuje članak 9. stavke 3. i 4. Konvencije s obzirom na pristup pravosuđu za javnost jer se ni Aarhuškom uredbom ni sudskom praksom SEU-a ne provode niti poštuju obveze koje proizlaze iz tih stavaka.”

               (5)

               Tijelima Aarhuške konvencije Deklaracijom se ukazalo na to da se Unija potpisivanjem Aarhuške konvencije obvezala te je pri odobrenju Aarhuške konvencije ponovno istaknula da „unutar institucionalnog i pravnog okvira Zajednice (…) institucije Zajednice primjenjivat će Konvenciju u okviru njihovih postojećih i budućih pravila o pristupu dokumentima i drugih relevantnih pravila iz prava Zajednice u području na koje se odnosi Konvencija”.

               (6)

               Jedan od nalaza u predmetu ACCC/C/2008/32, to jest da Unija ne ispunjava zahtjeve iz članka 9. stavaka 3. i 4. Aarhuške konvencije, uvršten je u Nacrt odluke VI/8f koja će se podnijeti na šestom zasjedanju sastanka stranaka Aarhuške konvencije koji se održava u rujnu 2017. u Budvi u Crnoj Gori.

               (7)

               Unija bi trebala razmotriti načine i sredstva da se uskladi s Konvencijom na način koji je kompatibilan s temeljnim načelima pravnog poretka Unije i njegovim sustavom sudskog preispitivanja.

               (8)

               S obzirom na diobu vlasti u Uniji Vijeće ne može davati upute ili preporuke Sudu Europske unije („Sud”) o njegovim sudskim aktivnostima. Stoga se preporuke iz Nacrta odluke VI/8f koje se odnose na Sud i sudsku praksu tog Suda ne mogu prihvatiti.

               (9)

               Unija i dalje u potpunosti podupire važne ciljeve Aarhuške konvencije.

               (10)

               Unija bi trebala odrediti stajalište koje treba zauzeti na šestom zasjedanju sastanka stranaka Aarhuške konvencije u vezi s Nacrtom odluke VI/8f,

         DONIJELO JE OVU ODLUKU:
   Članak 1.
   1.   Stajalište koje Unija treba zauzeti na šestom zasjedanju sastanka stranaka Aarhuške konvencije u vezi s Nacrtom odluke VI/8f o usklađenosti Unije s njezinim obvezama na temelju Aarhuške konvencije jest da prihvaća Nacrt odluke VI/8f, pod uvjetom da se:

               —

               briše posljednji dio stavka 6. Nacrta odluke VI/8f te zamjenjuje „potvrđuje” s „prima na znanje”, tako da taj stavak glasi: „Prima na znanje nalaz Odbora za praćenje usklađenosti u vezi s komunikacijom ACCC/C/2008/32 (dio II.) da dotična stranka ne poštuje članak 9. stavke 3. i 4. Konvencije.”,

               —

               umetnu riječi „da razmotri” nakon riječi „Preporučuje dotičnoj strani” u naslovu stavka 7. Nacrta odluke VI/8f, tako da glasi: „Preporučuje da dotična stranka razmotri:”,

               —

               brišu riječi „Sudu Europske unije” iz stavka 7. točke (b) podtočke i. Nacrta odluke VI/8f, te

               —

               briše stavak 7. točka (c) Nacrta odluke VI/8f.

         2.   Ostale manje izmjene u skladu s pristupom iz ove Odluke mogu se dogovoriti usklađivanjem na licu mjesta i s obzirom na moguće pregovore o Nacrtu odluke VI/8f.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 17. srpnja 2017.

            Za Vijeće

            Predsjednik

         T. TAMM

      (1)  SL L 124, 17.5.2005., str. 4.

      (2)  Odluka Vijeća 2005/370/EZ od 17. veljače 2005. o zaključivanju, u ime Europske zajednice, Konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša (SL L 124, 17.5.2005., str. 1.).

      (3)  Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL L 264 od 25.9.2006., str. 13.).


title: 2010/648/EU: Odluka Vijeća od 14. lipnja 2010. o potpisivanju u ime Europske unije Sporazuma o drugoj izmjeni Sporazuma o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. i prvi put izmijenjen u Luxembourgu 25. lipnja 2005.

text:
               11/Sv. 117

               HR

               Službeni list Europske unije

               27

         32010D0648

               L 287/1

               SLUŽBENI LIST EUROPSKE UNIJE

         ODLUKA VIJEĆA
   od 14. lipnja 2010.
   o potpisivanju u ime Europske unije Sporazuma o drugoj izmjeni Sporazuma o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. i prvi put izmijenjen u Luxembourgu 25. lipnja 2005.
   (2010/648/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 23. veljače 2009. ovlastilo Komisiju da započne pregovore s članicama afričke, karipske i pacifičke skupine država, čiji je cilj po drugi put izmijeniti Sporazum o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. (1) i prvi put izmijenjen u Luxembourgu 25. lipnja 2005. (2) (dalje u tekstu „Sporazum iz Cotonoua”).

               (2)

               Pregovori su završeni 19. ožujka 2010. tako što su na izvanrednoj sjednici Vijeća ministara AKP-EU-a parafirani tekstovi koji čine temelj Sporazuma o drugoj izmjeni Sporazuma iz Cotonoua (dalje u tekstu „Sporazum”).

               (3)

               Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslijedila Europsku zajednicu.

               (4)

               Trebalo bi potpisati Sporazum,

         DONIJELO JE OVU ODLUKU:
   Članak 1.
   Ovim se odobrava potpisivanje u ime Zajednice Sporazuma o drugoj izmjeni Sporazuma o partnerstvu između Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisanog u Cotonouu 23. lipnja 2000. i prvi put izmijenjenog u Luxembourgu 25. lipnja 2005. (dalje u tekstu „Sporazum”), zajedno sa zajedničkim deklaracijama i deklaracijom Unije, koje su priložene Završnom aktu, podložno sklapanju navedenog Sporazuma.
   Tekstovi Sporazuma i Završnog akta priloženi su ovoj Odluci.
   Članak 2.
   Predsjednik Vijeća ovim se ovlašćuje da odredi osobu ili osobe ovlaštene za potpisivanje Sporazuma u ime Unije, podložno njegovu sklapanju, te da objavi sljedeću deklaraciju koja je priložena uz Završni akt Sporazuma:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma smatraju, gdje je to primjereno, upućivanjima na ‚Europsku uniju’,
      Europska unija će državama AKP-a predložiti razmjenu pisama s ciljem usklađivanja Sporazuma s institucionalnim promjenama u Europskoj uniji koje su posljedica stupanja na snagu Ugovora iz Lisabona.”

   Članak 3.
   Ova Odluka stupa na snagu na dan njezina usvajanja.

      Sastavljeno u Luxembourgu 14. lipnja 2010.

            Za Vijeće

            Predsjednik

         D. LÓPEZ GARRIDO

      (1)  SL L 317, 15.12.2000., str. 3.

      (2)  SL L 209, 11.8.2005., str. 27.